અનામત બિલ લોકસભામાં પાસ, હવે રાજ્યસભામાં કેન્દ્રની પરીક્ષા
રવિવાર, માર્ચ 24 2019, 14:39 Hrs(IST)
નવગુજરાત સમય | Publish Date: Jan 8 2019 10:34PM
રાજ્યસભામાં બહુમતી ન હોવાના કારણે કેન્દ્રને બિલ પાસ કરાવવું લોઢાના ચણા ચાવવા જેવું
કેન્દ્ર સરકારે આર્થિક રીતે પછાત સવર્ણોને સરકારી નોકરી અને શૈક્ષણિક સંસ્થાઓમાં 10 ટકા અનામત આપવાની જાહેરાતના એક દિવસ બાદ સવર્ણોને 10 ટકા અનામત માટેનું બિલ લોકસભામાં રજૂ કર્યું હતું, જે આજે મોડી રાતે ભારે બહુમતથી પાસ થયું છે.
નરેન્દ્ર મોદી સરકારે આર્થિક રીતે પછાત સામાન્ય વર્ગના લોકોને શિક્ષણ અને રોજગારમાં 10 ટકા અનામત આપવા માટે સુધારણા બિલ લોકસભામાં રજૂ કર્યું હતું. આ બંધારણીય સુધારા માટે લોકસભામાં બિલ પાસ કરવા માટે બે તૃંતીયાંશ સભ્યોનું સમર્થન જરૂરી હતું. એવામાં બીજેપી અને કોંગ્રેસે તેમના બધા જ સાંસદોને વ્હિપ જાહેર કરી મંગળવારે સંસદમાં હાજર રહેવા જણાવ્યું હતું.
આ પહેલા કેન્દ્ર સરકારે લોકસભાામં નાગરિકતા સુધારણા બિલ રજૂ કર્યું હતું, જેને વિપક્ષ દળોના વિરોધે પણ સંસદે પાસ કર્યું હતું.
સોમવારે કેન્દ્ર સરકારે સંસદના વર્તમાન શિયાળુ સત્રમાં રાજ્યસભાની કાર્યવાહી એક દિવસ માટે વધારીને 9 જાન્યુઆરી કરી હતી. સવર્ણ અનામતની જોગવાઇ માટે રજૂ કરાયેલ બિલને પાસ કરવા માટે રાજ્યસભાની કાર્યવાહીમાં એક દિવસનો ઉમેરો કરવામાં આવ્યો હતો. જેને મંગળવાર મોડી રાત્રે 323 મતની ભારે બહુમતીથી પાસ કરાયું હતું. સંસદમાં બિલની વિરુદ્ધ 3 મત પડ્યા હતા. પરંતુ બિલ પાસ કરવાની તરફેણમાં બહુમતી હોવાથી બિલ પાસ કરાયું હતું.